नगर में निवास करने मात्र से ही कोई सच्चा नागरिक नहीं हो जाता। यदि ऐसा होता तो नगर में तो अनेकों कीट-पतंगें और पशु-पक्षी भी रहते हैं, वे भी नागरिक कहे जाते हैं। पर बात ऐसी नहीं है। सही माने में नागरिक वह है, जिसमें सत्य, शौच, श्रद्धा, शील और समता जैसे नागरिक जनोचित सद्गुण हों। ऐसा व्यक्ति अपनी सुविधा के लिए दूसरों को कष्ट नहीं दे सकता। सबके प्रति मित्र भाव रखता है। फलतः उसका जीवन शांत और सुखी बनता है।